text: Vagts, Wieland
  Vagts, Wieland (Munic c. 1958) LIT Novel·lista. Autor d'una novel·la autobiogràfica i bohèmia Reif für den Süden (1993) (Preparats per al sud), la segona part de la qual passa a Eivissa. Vagts va estudiar psicologia i sociologia a la Universitat d'Hamburg, estudis que va abandonar per fundar un bar i cabaret d'èxit, amb el nom de Logo. Després de vuit anys de feina, juntament amb dos amics, també animats per la crida del sud, amb una caravana, passaren un any a Eivissa i després es traslladà a Sylt, una illa del mar del Nord on començà a escriure i pintar. El 1990 tornà a Eivissa per un període de deu anys, durant els quals va treballar en un restaurant de l'illa. Després va passar a viure al Brasil, on va escriure algun llibre d'autoajuda, en format electrònic. El llibre sobre Eivissa augmentà la popularitat de l'illa com a destinació per als que cerquen un plaer hedonista. [MPD]